Kaptajn James Conrad samler en gruppe eksperter, bestående af fotografen Weaver, Oberstløjtnant Packard, videnskabsmanden, Randa, samt en række barske, tungt bevæbnede mænd og sætter i helikoptere kursen mod en fjerntliggende ø i det uendelige Stillehav. De er godt nok på en officiel mission, men der går ikke længe før det viser sig, at alle de ledende kræfter i ekspeditionen har deres egne dagsordener. Men efterhånden som de bevæger sig ind over øen begynder en række uforklarlige ulykker at ske i såvel materiel, som mandskab og det går i al sin gru hurtigt op for de overlevende, at de nu er fanget på en øde ø uden mulighed for at kommunikere med omverdenen;… og at de i højeste grad er det sidste led i øens fødekæde. Kilde: Filmcompagniet Mark Renton (Ewan McGregor) vender tilbage til det sted, som er det eneste sted, han nogensinde har kunnet kalde'hjem'. Her venter også de gamle venner- og uvenner-Spud (Ewen Bremner), Sick Boy (Jonny Lee Miller) og Begbie (Robert Carlyle). Men der er også andet, der står klar til at møde ham: sorg, tab, hævn, had, venskab, kærlighed, længsel, frygt, fortrydelse, stoffer, selvskade og trusler på livet-alle står de klar til at byde ham velkommen og igen at inkludere ham i livets rutsjebaneture... Danny Boyle (Trainspotting, Slumdog Millionaire) er nu klar med opfølgeren til kultklassikeren "Trainspotting", der fik premiere tilbage i 1996. Meget er sket, og du kan roligt glæde dig til et gensyn med fortiden. #T2Trainspotting